Document ID: /roh_data/filtered/fineweb-2-filterrobots_roh.jsonl.gz/67776

Material medicinal e gidanters per il Jemen
- Glindesdi, 6.4.2015, 8:40
Il Comité internaziunal da la Crusch Cotschna IKRK vul transportar oz material medicinal e gidanters en il Jemen. L'allianza militara cun l'Arabia Saudita a la testa haja dà la lubientscha, ha il IKRK communitgà.
Avant aveva il Cussegl da segirezza da l'ONU spustà la decisiun per ina pausa da cumbat umanitara en il Jemen. Ils cumbats en il Jemen duran ussa duas emnas. Tenor las Naziuns Unidas èn gia dapli che 500 persunas mortas.
RR novitads 08:00